زراعت اور کاشتکاروں کی فلاح و بہبود کی وزارت
خریف مارکیٹنگ سیزن 21-2020 کےدوران ،کم سے کم امدادی قیمت کی کارروائیاںv
دھان کے تقریباََ 21.90 لاکھ کسانوں نے خریف مارکیٹنگ سیزن کی سرکاری خرید کی کارروائیوں سے استفادہ حاصل کیا ،جس کی کم سے کم امدادی قیمت کی قدر 48766.12 کروڑروپے ہے
نئی دہلی، 11 نومبر 2020: جاری خریف مارکیٹنگ سیزن  21-2020 میں ، سرکار اپنی موجودہ کم سے کم امدادی قیمتوں کی اسکیموں کے مطابق اپنی کم سے کم امدادی قیمتوں پر فصلوں کی سرکاری خرید جاری رکھے ہوئے ہے۔ریاستوں اور مرکزکے زیر انتظام علاقوں سے خریف 21-2020 کے لئے دھان کی سرکاری خرید کا سلسلہ سہولت کے ساتھ جاری ہے۔ان ریاستوں اور مرکزکے زیر انتظام علاقو ں میں پنجاب ، ہریانہ ،اترپردیش ،تلنگانہ ،اتراکھنڈ ، تمل ناڈو ،چنڈی گڑھ ، جموں اور کشمیر ، گجرات اورآندھرا پردیش شامل ہیں ، جہاں سے 9 نومبر 2020 تک دھان کی 258.30 ایل ایم ٹی سے زیادہ کی سرکاری خرید کی گئی جو کہ پچھلے سال کی اسی مدت کے دوران 214.85 ایل ایم ٹی کی سرکاری خریدکے مقابلے میں 20.22 فیصد زیادہ ہے۔258.30 ایل ایم ٹی ٹی مجموعی خریدمیں سے صرف پنجاب سے ہی 181. 93 ایل ایم ٹی دھان خریدے گئے جو کہ مجموعی سرکاری خرید کا 70.43 فیصد ہے۔ پنجاب میں اس سال 26فیصد زیادہ خریداری کی گئی اور اس نے گزشتہ سال کے مقابلے میں اپنے نشانے سے 8 فیصدزیادہ حاصل کیا ہے۔
جاری خریف مارکیٹنگ سیزن کی سرکاری خرید کی کارروائیوں سے ابھی تک تقریباََ 21.90 لاکھ کسان مستفیض ہوچکے ہیں جن کی کم سے کم امدادی قیمت کی قدر 48766.12 کروڑ رہی ہے۔
اس کے علاوہ ریاستوں کی جانب سے تجاویز پرمبنی خریف مارکیٹنگ سیزن 2020 کے لئے دالوںاور تلہن کی 45.10 ایل ایم ٹی کی سرکاری خرید کو منظوری دے دی گئی تھی۔ان ریاستوں میں تمل ناڈو ، کرناٹک ، مہاراشٹر ، تلنگانہ ، گجرات ، ہریانہ ، اترپردیش ، اوڈیشہ ،راجستھان اورآندھر اپردیش شامل ہیں ۔ یہ منظوری قیمتوں کی امدادی اسکیم  کے تحت دی گئی ہے۔علاوہ ازیں آندھر اپردیش ، کرناٹک ،تمل ناڈو اور کیرالہ کے لئے کوپرا  کی 1.23 ایل ایم ٹی سرکاری خرید کے لئے منظوری دی گئی تھی۔دیگر ریاستوں اور مرکزکے زیر انتظام علاقوں کے لئے بھی ، پی ایس ایس کے تحت دالوں ، تلہن اور کوپرا کی سرکاری خرید کےلئے تجاویز موصول ہونے کے بعد ، منظوری دی جائے گی تاکہ اس صورت میں اندراج شدہ کسانوں سے براہ راست 21-2020 کے لئے نوٹی فائی کم سے کم امدادی قیمت پر ان فصلوں کی ایف اے کیو گریڈ کی سرکاری خرید کی جاسکے اگر نوٹی فائڈ کٹائی کی مدت کے دوران متعلقہ ریاستوں اور مرکزکے زیر انتظام علاقوں میں کم سے کم امدادی قیمتیں مارکیٹ کی قیمتوں سے کم ہوجاتی ہیں ۔ یہ خریداری ریاست کی نامزد خریداری کی ایجنسیوں کے ذریعہ مرکز کی کلیدی ایجنسیاں کریں گی۔
9 نومبر 2020 تک سرکار نے کلیدی ایجنسیوں کے ذریعہ مونگ ،اڑد ،مونگ پھلی اور سویابین کی 45282.30 ایم ٹی کی سرکاری خرید کی ہے جس کی کم سے کم امدادی قیمت کی قدر 242.63 کروڑروپے ہے اور جس سے تمل ناڈو ، مہاراشٹر ، گجرات ، ہریانہ اور راجستھان میں 26352 کسانوں کو استفادہ ہوا ہے۔ یہ گزشتہ برس کے اسی مدت کی 20144.09 میٹرک ٹن کی سرکاری خرید کے مقابلے میں دالوں اور تلہن میں 124.79 فیصد کا اضافہ ہے۔
اسی طرح کوپرے کی 5089 میٹرک ٹن کی خریداری کی گئی جس کی کم سے کم امدادی قیمت کی قدر 52.40 کروڑروپے ہے اور جس سے 9 نومبر 2020 تک کرناٹک اور تمل ناڈو کے 3961 کسانوںکو استفادہ ہوا ہے۔ یہ کوپرا کی گزشتہ برس کی اسی مدت میں 293.34 میٹرک ٹن کی سرکاری خرید کے مقابلے زیادہ ہے ۔ کوپرا اور اڑد کے معاملے میں یہ فصلیں پیداکرنے والی بڑی ریاستوں میں سے اکثر میں قیمتیں کم سے کم امدادی قیمتوں سے زیادہ ہورہی ہیں۔خریف کی دالوں اورتلہن کے سلسلے میں متعلقہ ریاستوں کے ذریعہ منتخبہ تاریخ سے سرکاری خرید کے آغاز کے لئے متعلقہ ریاستیں ، مرکز کے زیر انتظام علاقوں کی سرکاریں ضروری انتظامات کررہی ہیں۔
پنجاب ، ہریانہ ،راجستھان ، مدھیہ پردیش ،تلنگانہ ، آندھرا پردیش ، مہاراشٹر اورگجرات کی ریاستوں میں کم سے کم امدادی قیمت کے تحت کپاس کی سرکاری خریداری کی کارروائیاں سہولت کے ساتھ جاری ہیں۔9 نومبر 2020 تک 3257.00 کروڑروپے کی قدر کی 1135818 کپاس کی گانٹھوں کی سرکاری خرید کرلی گئی ہے جس سے 220057 کسانوںکو فائدہ پہنچا ہے۔